Հարցին, թե Ռուսաստանի արտաքին գերատեսչության ղեկավարի այս հայտարարություններն ինչի՞ մասին են խոսում, քաղաքագետը պատասխանեց. - «Պարզ է, որ Ռուսաստանն ուշադիր հետևում է, Ռուսաստանը տեսնում է, որ Հայաստանում լուրջ պրոցեսներ են, այդ թվում նաև Հայաստանում տարվում է գիծ նոր իշխանության կողմից՝ ուժեղացնել սուվերենությունը։ Ակնհայտ է, որ դա Ռուսաստանին չի կարող չմտահոգել, ի վերջո պետք չէ իրար խաբել՝ Ռուսաստանը սովոր է, որ գոնե վերջին 20 տարում ինչ ուզում է, Հայաստանը տալիս է, անում է, նույնիսկ այն բաներն էին Հայաստանի իշխանություններն անում, որոնք Հայաստանի ինքնիշխանությանը վնասում էին։ Հիմա պարզ է, որ Ռուսաստանը մտահոգված է՝ եկան մարդիկ, ովքեր ուզում են նաև Հայաստանի շահն առաջ տանել։ Էն մարդիկ, ովքեր ամեն ինչ տալիս էին Ռուսաստանին, մի քիչ նեղ վիճակում հայտնվեցին Հայաստանում։ Ռուսաստանն էլ պետք է սովորի, որ Հայաստանում նոր իշխանություններ են ու մոտեցումներն այլ են՝ տարբերվում են։ Կամաց-կամաց դա կհարթվի, քանի որ Ռուսաստանն էլ կսովորի, որ, այո՛, Հայաստանում կան հիմա իշխանություններ, ովքեր ուզում են նորմալ աշխատել Ռուսաստանի հետ, այլ ոչ թե զիջեն Հայաստանի շահերը»։